George William de Carteret

George William de Carteret (1869 – 1940) 'tait un journaliste et auteu Jèrriais.

I' fut né à Saint Pièrre, Jèrri en 1869 et fut décedé en 1940. I’ tait fèrmyi à St. Pièrre mais étout il êcrit, souos l’nom d’plieunme Lé Caouain, eune mâsse d’articl’yes et d’vèrsets pouor Les Chroniques de Jersey châque Sanm'di d’tchi hardi d’gens distchutaient châque Dînmanche. Lé Caouain 'tait s'posé dé d'meuther acanté sa bouonnefemme, la Marie Hibou dans la mansarde d'l'înmprînm'thie, et d'voler par les salles pârouaîssiales à seule fîn d'y jutchi à l'êcoute des nouvelles d's êlections et scandales.

Il êcrivait étout souos l'nom d'plieunme dé G.W. de C.

G. W. de Carteret fut prîncipalement un prosateu, tchi n'avait pon dé honte dé faithe sèrvi des patholes Angliaîches et Françaises dans san Jèrriais, quand i' l'criyait nécessaithe . Il êcrivait des poésies étout, sustout d's èrcitâtions pouor l'Eisteddfod.  

I’ 'tait d’un esprit mèrveilleux, grand penseux possédant eune înmaginnâtion raide capabl’ye et l’întellect d’un savant. Tout chenna li fait un grand raconteux et comédgien dé toute preunmié clâsse tchi d’visait un fanmeux Jèrriais d’St. Pièrre.

CC C
de Carteret, George W